**Ministru kabineta noteikumu projekta “Grozījums Ministru kabineta 2016. gada 6. septembra noteikumos Nr. 594 “Sportistu un bērnu ar paaugstinātu fizisko slodzi veselības aprūpes un medicīniskās uzraudzības kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījums Ministru kabineta 2016. gada 6. septembra noteikumos Nr. 594 “Sportistu un bērnu ar paaugstinātu fizisko slodzi veselības aprūpes un medicīniskās uzraudzības kārtība”” izstrādāts, pamatojoties uz 2018. gada 29. maija rīkojumu Nr.227 “Par Veselības ministrijas padotībā esošo valsts pārvaldes iestāžu reorganizāciju”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz Veselības ministrijas padotībā esošo valsts pārvaldes iestāžu reorganizācijas īstenošanai pārskatu par sportistu un bērnu ar paaugstinātu fizisko slodzi fiziskās veselības stāvokli iepriekšējā gadā apkopoja un priekšlikumus situācijas uzlabošanai veselības ministram un izglītības un zinātnes ministram iesniedza Valsts sporta medicīnas centrs (turpmāk – VSMC) saskaņā ar Ministru kabineta 2016. gada 6. septembra noteikumu Nr. 594 “Sportistu un bērnu ar paaugstinātu fizisko slodzi veselības aprūpes un medicīniskās uzraudzības kārtība” 13.punktu un pamatojoties uz Ministru kabineta 2012.gada 4.decembra noteikumos Nr.821 “Valsts sporta medicīnas centra nolikums” noteikto VSMC funkciju apkopot un analizēt datus, kas saistīti ar iedzīvotāju (īpaši bērnu un pusaudžu) fizisko attīstību un sagatavotību.Saskaņā ar 2018. gada 29. maija rīkojumu Nr.227 „Par Veselības ministrijas padotībā esošo valsts pārvaldes iestāžu reorganizāciju” Veselības ministrijas padotībā esošo valsts pārvaldes iestāžu reorganizācijas ietvaros VSMC funkciju, tiesību, saistību, finanšu līdzekļu, mantas un lietvedības pārņēmējs ir valsts sabiedrība ar ierobežotu atbildību “Bērnu klīniskā universitātes slimnīca” (turpmāk – BKUS). Ar attiecīgo rīkojumu BKUS deleģēti tādi valsts pārvaldes uzdevumi saistībā ar veselības aprūpi un medicīnisko uzraudzību sportistiem un bērniem ar paaugstinātu fizisko slodzi kā:* apkopot un analizēt datus, kas saistīti ar nepilngadīgu sportistu un bērnu ar paaugstinātu fizisku slodzi fizisko attīstību un sagatavotību;
* nodrošināt veselības aprūpi un medicīnisko uzraudzību sportistiem un bērniem ar paaugstinātu fizisko slodzi, koordinēt veselības aprūpes un medicīniskās uzraudzības pasākumus un īstenot sporta medicīnas un iedzīvotāju fiziskās veselības aprūpes programmas;
* sniegt valsts un pašvaldību iestādēm, kā arī privātpersonām sporta medicīnas, iedzīvotāju fiziskās veselības aprūpes un medicīniskās rehabilitācijas pakalpojumus.

Tādējādi, ņemot vērā to, ka BKUS ir VSMC funkciju pārņēmēja sportistu un bērnu ar paaugstinātu fizisko slodzi veselības aprūpes un medicīniskās uzraudzības nodrošināšanā, turpmāk veiks veselības aprūpes pakalpojumu nodrošināšanu sportistiem un bērniem ar paaugstinātu fizisko slodzi un tās rīcībā arī būs informācija un analizējami dati attiecībā uz sniegto veselības aprūpi un medicīnisko uzraudzību sportistiem un bērniem ar paaugstinātu fizisko slodzi, turpmāk datu apstrādi, pārskata par sportistu un bērnu ar paaugstinātu fizisko slodzi fiziskās veselības stāvokli apkopošanu un priekšlikumu situācijas uzlabošanai iesniegšanu veselības ministram un izglītības un zinātnes ministram īstenos BKUS. Līdz ar to precizējams Ministru kabineta 2016. gada 6. septembra noteikumu Nr. 594 “Sportistu un bērnu ar paaugstinātu fizisko slodzi veselības aprūpes un medicīniskās uzraudzības kārtība”” 13.punkts attiecībā uz institūciju, kura apkopo pārskatu par sportistu un bērnu ar paaugstinātu fizisko slodzi fiziskās veselības stāvokli un iesniedz veselības ministram un izglītības un zinātnes ministram priekšlikumus situācijas uzlabošanai, aizstājot VSMC ar BKUS. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija |
| 4. | Cita informācija | Ministru kabineta noteikumu projekts “Grozījums Ministru kabineta 2016. gada 6. septembra noteikumos Nr. 594 “Sportistu un bērnu ar paaugstinātu fizisko slodzi veselības aprūpes un medicīniskās uzraudzības kārtība”” virzāms kā tehnisks grozījums saistībā ar Veselības ministrijas padotībā esošo valsts pārvaldes iestāžu reorganizāciju. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts sabiedrība ar ierobežotu atbildību “Bērnu klīniskā universitātes slimnīca” |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka noteikumu projekts attiecas uz valsts pārvaldes iekšējo reorganizāciju, sabiedrības līdzdalība nav plānota.  |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija, Valsts sabiedrība ar ierobežotu atbildību “Bērnu klīniskā universitātes slimnīca” |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Veselības ministre Anda Čakša

Vīza: Valsts sekretārs Aivars Lapiņš

Skuja 67876189

liene.skuja@vm.gov.lv

Bless 67876122

alvis.bless@vm.gov.lv